Врз основа на 20 став 1 и член 34 став 1 алинеја 11 и 12 в.в. со член 18 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 04-449/1 од 17.12.2024 година, постапувајќи по Барањето за пристап до информации од јавен карактер поднесено од Фондација за интернет и општество Метаморфозис, Скопје, по предметот Барање за пристап до информации од јавен карактер, Службеното лице за посредување со информации од јавен карактер, на 20.12.2024 година, го донесе следното

**Р Е Ш Е Н И Е**

**Барањето за пристап до информации од јавен карактер** од Фондација за интернет и општество Метаморфозис, Скопје, препратено до Агенцијата за заштита на правото на слободен пристап до информациите од јавен карактер, заведено под бр. 08-6 на 19.12.2024 година **СЕ УВАЖУВА**.

***о б р а з л о ж е н и е***

До Агенцијата за заштита на правото на слободен пристап до информациите од јавен карактер, беше доставено Барање за пристап до информации од јавен карактер од Барателот на информации Фондација за интернет и општество Метаморфозис, Скопје, со прилог табела, заведено под број 08-6 од 19.12.2024 година, со кое Барателот бара преку е-маил/електронски запис да му биде доставена следната информација од јавен карактер:

„1. Дали во вашата институција се прави означување на соопштенија, видеа, фотографии создадени од службите за односи со јавноста со водени жигови? Мерка од Стратегијата за транспарентност, приоритетна област Активна транспарентност на Владата и другите органи на извршната власт; Доколку да, ве молиме споделете линкови од веста;

2. Дали е донесен интерен акт на ниво на институција за спроведување на начелото на делегирање на надлежноста согласно Законот за слободен пристап до информации од јавен карактер? Мерка од Стратегијата за транспарентност, приоритетна област Пристап до информации од јавен карактер; Доколку да, ве молиме приложете решение за назначеното лице.

3. Дали се објавени внатрешните процедури за јавни набавки на веб страницата на институцијата? Мерка од Стратегијата за транспарентност, приоритетна област Фискална транспарентност на владата и другите органи на извршната власт; Доколку да, ве молиме приложете линкови што го потврдуваат одговорот;

4. Дали се донесени законски измени за проширување на надлежностите на Агенцијата и бришење на рокот за поднесување жалба за случај на молчење на администрацијата? Мерка од Стратегијата за транспарентност, приоритетна област Пристап до информации од јавен карактер; Доколку да, ве молиме приложете линкови што го потврдуваат одговорот; “

Постапувајќи по горенаведеното барање, Агенцијата до Барателот на информацијата ја дава следнава информација:

Во одговор на прашањето под број еден ве известуваме дека Агенцијата за заштита на правото на слободен пристап до информациите од јавен карактер не користи воден жиг во ниеден облик, ниту означува било каков документ.

Во одговор на прашањето под број два ве известуваме дека е донесен интерен акт на ниво на институција за спроведување на начелото на делегирање на надлежноста согласно Законот за слободен пристап до информации од јавен карактер, за што во прилог на ова решение ви доставуваме фотокопија од решението за назначување службено лице за посредување со информации од јавен карактер.

Во одговор на прашањето број три ве известуваме дека внатрешните процедури за јавни набавки се објавени на веб страницата на Агенцијата, за што ви приложуваме линк, во потврда на одговорот.

<https://aspi.mk/wp-content/uploads/2021/10/Процедура-за-спроведување-на-постапките-за-јавни-набавки-и-реализација-на-договорот-2.pdf>

<https://aspi.mk/за-агенцијата/јавни-набавки-2020/>

Во одговор на прашањето број четири ве известуваме дека во тек е постапка за донесување на Закон за измени и дополнување на законот за слободен пристап до информациите од јавен карактер. За таа цел е формирана работна група од страна на Министертството за правда, во која има претставници од Агенцијата.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

информации од јавен карактер

Петар Гајдов

Прилог:

решението за назначување службено лице за

посредување со информации од јавен карактер

Доставено до:

- Барателот на информацијата

- Архива на Агенцијата